31. 7. 82 De Europæiske Fællesskabers Tidende Nr. L 223/97 RÅDETS FORORDNING (EØF) Nr. 2141/82 af 30. juli 1982 om anvendelse af den i den fælles toldtarif fastsatte told for produkter henhørende under pos. 07.06 B RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2727/75 af 29. oktober 1975 om den fælles markeds- ordning for korn(!), senest ændret ved forordning (EØF) nr. 1451/82 (?), særlig artikel 18, stk. 2, under henvisning til forslag fra Kommissionen, og ud fra følgende betragtninger : I medfør af forordning (EØF) nr. 1451/82 blev produkter henhørende under pos. 07.06 B samt visse produkter henhørende under pos. 23.03 og 23.06 i den fælles toldtarif omfattet af forordning (EØF) nr. 2727/ 75 ; herved er disse produkter ikke længere omfattet af Rådets forordning (EØF) nr. 827/68 af 28. juni 1968 om en fælles markedsordning for visse varer, der er anført i bilag II til traktaten (?), senest ændret ved forordning (EØF) nr. 1837/80 ("), og derfor heller ikke af den i forordningen fastsatte importordning (baseret på anvendelsen af den fælles toldtarif) ; i henhold til artikel 14, stk. 1, i forordning (EØF) nr. 2727/75 omfatter afgiftsordningen ikke ovennævnte produkter ; i henhold til artikel 18, stk. 2, i samme forordning er opkrævning af told eller afgifter med tilsvarende virkning forbudt, hvilket for så vidt angår produkter henhørende under pos. 07.06 B (de eneste af de pågældende produkter, for hvilke der gælder en told i den fælles toldtarif) fører til et andet resultat end det, der tilstræbtes ved udstedelsen af forordning (EØF) nr. 1451/82, nemlig videreførelse af den hidtidige importordning ; for at råde bod på dette forhold bør der for de pågæl- dende produkter indføres told som fastsat i den fælles toldtarif — UDSTEDT FØLGENDE FORORDNING : Artikel 1 Satserne i den fælles toldtarif er gældende for produkter henhørende under pos. 07.06 B. Artikel 2 Denne forordning træder i kraft den 1. august 1982. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. juli 1982. På Rådets vegne O. MØLLER Formand !) EFT nr. L 281 af 1. 11. 1975, s. 1. EFT nr. L 164 af 14. 6. 1982 s. 1. () EFT nr. L 151 af 30. 6. 1968, s. 16. () EFT nr. L 183 af 16. 7. 1980, s. 1.